Aive Pevkur

Aive Pevkur (sündinud 9. märtsil 1971 Tartus) on eesti filosoof."Eesti teaduse biograafiline leksikon", 3. köide

Elulugu
Aive Pevkur on lõpetanud 1989. aastal Iisaku Keskkooli (kuldmedaligaMedaliga lõpetanud Iisaku Gümnaasiumi kodulehel) ja 1994. aastal Moskva Ülikooli. 2002. aastal kaitses ta Tartu Ülikoolis magistrikraadi filosoofias väitekirjaga "Väärtuspluralism ja meditsiinieetika" (juhendaja Tiiu Hallap), alates 2003. aastast oli ta Tartu Ülikooli doktorant ning 2011. aastal doktorikraadi filosoofias väitekirjaga "Professional ethics: philosophy and practice" ("Kutse-eetika filosoofia ja praktika", juhendaja Margit Sutrop).

Pevkur oli 1994–95 TTÜ sotsiaal- ja humanitaarteaduste instituudi lektor, 1995–2004 TÜ praktilise filosoofia õppetooli assistent, 2004–2009 Riigikantselei avaliku teenistuse osakonna nõunik, ühtlasi 2005– Sisekaitseakadeemia avaliku teenistuse arendus- ja koolituskeskuse lektor-koolitaja ja 2006. aastast Sisekaitseakadeemia koosseisuväline lektor, 2006. aastast Tallinna Reaalkooli ja hiljem ka Gustav Adolfi Gümnaasiumi filosoofiaõpetajaTallinna õpilased tõid rahvusvahelistelt olümpiaadidelt koju 20 medalit Tallinna linna pressiteade, 26.08.2015. 2011-2015 oli ta Tallinna Tehnikaülikooli tööstuspsühholoogia instituudi teadur, aastast 2019 ärikorralduse instituudi vanemlektor..

Loengukursused: sissejuhatus sotsiaal- ja poliitilisse filosoofiasse, filosoofia ajalukku; analüütiline eetika, avaliku teenistuse eetika.

Teadustöö
Aive Pevkuri peamised uurimisvaldkonnad on olnud aksioloogia, eetikateooriad, meditsiinieetika, poliitikafilosoofia, professioonieetika, avaliku teenistuse teooria ja praktika ning avalik eetika. Ta on osalenud koolitusüritustel ja teaduskonverentsidel kodu- ning välismaal. Pevkur on tõlkinud ja toimetanud Leonid Stolovitši, Bryan Magee jt töid.

Ta on mitme kodu- ja välismaise teadusorganisatsiooni liige: Eesti Kirjanduse Selts (EKS), Eesti Eetikakoolitajate Liit, International Institute for Public Ethics, European Society for Philosophy of Medicine and Health Care jt.

2003. aastal pälvis Aive Pevkur TÜ Eetikakeskuse ja Volkswagen Stiftungi stipendiumi doktorantidele.

Isiklikku
Aive Pevkuri noorem vend on Eesti Reformierakonna poliitik, 2014. aastast Eesti siseminister Hanno PevkurKristi Leppik Hanno Pevkur, valitsuse noorim mureminister PM, 5. detsember 2009.

Viited

Teoseid
 Pevkur, A. (2003). Euroopa ja väärtused. Sirp. Eesti Kultuurileht, 33, 3.
 Pevkur, A. (2003). Pluralistic approach to medical ethics. Medicine, Healthcare and Philosophy, 2, 201−201.
 Sokrates tänapäeva demokraatias. // Haridus (2005) 10
 Abort ja naise õigus oma kehale. // Eetika. Interdistsiplinaarsed lähenemised. Tartu, 2006
 Professioonieetikad eetikateooriate valguses. // Studia Philosophica V. Tartu, 2006
 Leonid Stolovitš "Kohtumised elu radadel" Ilo, 2006 (tlk. Aive Pevkur)
 Compatibility of public administration systems and ethics management. // Viešoi Politika ir Administravimas. Kaunas, 2007
 Ethical values in public service organisations. // Post-Communist Public Administration: Restoring Professionalism and Accountability. NISPAcee, 2007
 Avaliku teenistuse eetikast Eestis. // Riigikogu Toimetised (2007)
 "Huvide konflikti käsitlemine avalikus sektoris" OECD 2007 (tlk. Aive Pevkur)
 "Eetikakoodeksite käsiraamat" Eesti Keele Sihtasutus 2007 (koostaja ja toimetaja Aive Pevkur)
 Van der Wal, Z.; Pevkur, A.; Vrangbaek, K. (2008). Public Sector value Congruence Among Old and New EU Member-States? Empirical Evidence from the Netherlands, Denmark and Estonia. Public Integrity, 10 (4), 317−333.
 "Pluralistlik lähenemine meditsiinieetikale" Akadeemia nr. 8 - 2009, lk 1540-1558
 Palidauskaite, Jolanta; Pevkur, Aive; Reinholde, Iveta (2010). A Comparative Approach to Civil Service Ethics in Estonia, Latvia and Lithuania. Journal of Baltic Studies, 41 (1), 45−71.
 Saarniit, L.; Pevkur, A. (2013). Integrity in Estonian State Institutions: Between Appreciation and Negligence. 2013 EGPA Annual Conference. Edinburgh, Scotland, 11-13 September 2013.
 Teichmann, M.; Parts, V.; Kerikmäe, T.; Murdvee, M.; Pevkur, A. (2013). A Heuristic Model of Non-technical Competences for Engineers. 10th WSEAS International Conference on ENGINEERING EDUCATION (EDUCATION '13) Cambridge, UK February 20-22, 2013. Cambridge, UK: WSEAS, 40−49.

Kirjandus


Välislingid

 CV TÜ eetikakeskuse kodulehel
 Aive Pevkur Eesti avaliku teenistuse ees seisvatest eetikaküsimustest 2005
 Aive Pevkur Avaliku teenistuse eetikast Eestis Riigikogu Toimetised, 2007
 Aive Pevkur Müütiline eetikakoodeks ja selle imettegev jõud ERR, 12.11.2012

Kategooria:Eesti filosoofid
Kategooria:Eesti riigiametnikud
Kategooria:Tallinna Tehnikaülikooli õppejõud
Kategooria:Tartu Ülikooli õppejõud
Kategooria:Tallinna Reaalkooli õpetajad
Kategooria:Sündinud 1971